# **ΣΥΛΛΟΓΟΣ** **ΣΥΝΤΑΞΙΟΥΧΩΝ**

**ΑΓΡΟΤΙΚΗΣ ΤΡΑΠΕΖΗΣ ΤΗΣ ΕΛΛΑΔΟΣ**

ΑΜΕΡΙΚΗΣ 6 – Τ.Κ. 106 71

ΤΗΛ.: 21036 37 726, 21036 23 583

FAX : 210 36 02 101

email : silsinate@hotmail.com

Αρ. Πρωτ. :34 Αθήνα, 3 Σεπτεμβρίου 2019

Προς

1. ***Τον Υπουργό Εργασίας και Κοινωνικών Υπηρεσιών***

 ***– κύριο Ιωάννη Βρούτση***

1. ***Τον Υφυπουργό Εργασίας και Κοινωνικών Υπηρεσιών***

 ***- κύριο Παναγιώτη Μηταράκη***

1. ***Τη Γενική Γραμματέα Υπουργείου Εργασίας και Κοινωνικών Υπηρεσιών - κυρία Άννα Στρατινάκη***

**ΘΕΜΑ** : **Παράνομη** Κατάργηση Δικαιώματος στην Επικούρηση

***Κύριε Υπουργέ,***

***Κύριε Υφυπουργέ,***

1. **Εισαγωγικά**

Στις 21.5.2014, το Δ.Σ. του ΕΤΕΑ κατήργησε **παρανόμως** το **επ’ αόριστον δικαίωμα** [σύμφωνα **και** με τις επιταγές της 102 ΔΣΕ] των Συνταξιούχων του ΕΛΕΜ στη λήψη της προβλεπόμενης Επικουρικής τους Σύνταξης.

Για αποκατάσταση της **παρανομίας** αυτής, ο Σύλλογός μας, είτε από κοινού με τον ενοποιούμενο Πανελλήνιο Σύλλογο Συνταξιούχων ΑΤΕ, είτε μόνος του, έχει υποβάλει πλήθος τεκμηριωμένων Υπομνημάτων και έχει προχωρήσει σε μία σειρά δικαστικών ενεργειών.

Με το παρόν Υπόμνημα, αναδεικνύουμε το **αναμφισβήτητα** **παράνομο** του διαρκούς αυτού εγκλήματος σε βάρος μέρους πλέον των Συνταξιούχων του ΕΛΕΜ, οι οποίοι, από την 1.1.2007, υπάχθηκαν υποχρεωτικά στο ΕΤΑΤ και, από 1.3.2013, στο ΕΤΕΑ.

1. **Η Απόδειξη της Παρανομίας**

Προς πλήρη απόδειξη της **παρανομίας** που έχει συντελεστεί σε βάρος Συνταξιούχων του ΕΛΕΜ, επικαλούμαστε τις ακόλουθες πηγές δικαίου :

* Το άρθρο 62, παρ. 6 του Νόμου 3371/2005, μεταξύ άλλων, ορίζει ότι :

**«**  *Ο εργοδότης υποχρεούται να καταβάλλει προς το ΕΤΑΤ το ποσό δαπάνης που του αναλογεί. Το ποσό της δαπάνης προσδιορίζεται μετά από ειδική οικονομική μελέτη, η οποία ανατίθεται από τον Υπουργό Οικονομίας και Οικονομικών και εκπονείται μέσα σε έναν μήνα από την ανάθεσή της****. »***

* Το άρθρο 3, παρ. 5 του Π.Δ. 209/2006 ρητά ορίζει ότι :

***«*** 5*. Για θέματα που αφορούν την* ***έναρξη, λήξη*** *και αναστολή καταβολής της σύνταξης, καθώς και παραγραφής των απαιτήσεων* ***εφαρμόζονται οι καταστατικές διατάξεις*** *των Ταμείων*. ***»***

* Στο άρθρο 38, παρ. 2 του Νόμου 3522/2006 ορίζονται τα ακόλουθα, σε σχέση με τον ΕΛΕΜ :

***«***  *Από 1.1.2007 οι ασφαλισμένοι και συνταξιούχοι του Ειδικού Λογαριασμού Επικούρισης Μελών Προσωπικού της Αγροτικής Τράπεζας (ΕΛΕΜ), που έχει συσταθεί στο Ταμείο Υγείας Προσωπικού της Αγροτικής Τράπεζας της Ελλάδος, υπάγονται υποχρεωτικά στο Ενιαίο Ταμείο Ασφάλισης Τραπεζοϋπαλλήλων (ΕΤΑΤ).* ***Κατά τα λοιπά εφαρμόζονται αναλόγως οι διατάξεις της παραγράφου 6 του άρθρου 62 του ν. 3371/2005 (ΔΕΚ 178 Α’) και οι διατάξεις του π.δ. 209/2006 (ΦΕΚ 209 Α’).***

*Η οικονομική επιβάρυνση του ΕΤΑΤ και του ΕΤΕΑΜ από την εφαρμογή των διατάξεων του ν. 3371/2005 και του παρόντος άρθρου καλύπτεται, πέραν των προβλεπόμενων από τις καταστατικές διατάξεις του ΕΛΕΜ εισφορών εργαζομένου και εργοδότη, από την καταβολή από την Αγροτική Τράπεζα της Ελλάδος Α.Ε. του ποσού των τριακοσίων ογδόντα εκατομμυρίων (380.000.000) ευρώ. Από το ποσό αυτό τα διακόσια ογδόντα εκατομμύρια (280.000.000) ευρώ καταβάλλονται εντός του μηνός Ιανουαρίου 2007 και το υπόλοιπο ποσό, σαν έκτακτη εισφορά, των εκατό εκατομμυρίων (100.000.000) ευρώ καταβάλλεται σε 10 ισόποσες ετήσιες δόσεις στην αρχή κάθε έτους.*

 *Η προβλεπόμενη από τις διατάξεις της παραγράφου 1 του άρθρου 8 του Καταστατικού του ΕΛΕΜ εισφορά της ΑΤΕ μειώνεται σταδιακά και ισόποσα από 9% σε 7,5% εντός τριών (3) ετών, αρχής γενομένης από 1.1.2007.*

***Με τα παραπάνω ποσά*** *των έκτακτων εισφορών και οικονομικών επιβαρύνσεων προς το ΙΚΑ-ΕΤΕΑΜ και ΕΤΑΤ-ΕΤΕΑΜ* ***εξαντλείται η υποχρέωση της Αγροτικής Τράπεζας της Ελλάδος για κάλυψη επιπλέον εισφορών ή παροχών προς τα Ταμεία αυτά που απορρέουν από τις κείμενες διατάξεις.***

*Με απόφαση του Υπουργού Απασχόλησης και Κοινωνικής Προστασίας καθορίζεται κάθε θέμα που προκύπτει από την εφαρμογή του παρόντος άρθρου.* ***»***

**Επισημαίνεται** ότι το **ΣτΕ**, με την υπ’ αριθ. 2199/2010 Απόφαση της Ολομέλειάς του, έχει **κρίνει** ως **συνταγματικές** τις διατάξεις του άρθρου 62, παρ. 6 του Ν. 3371/2005 και το Π.Δ. 209/2006.

Στα άρθρα 47, παρ. 1 και 48, παρ. 2 του Νόμου 4052/2012, ρητά, μεταξύ άλλων, ορίζεται αντίστοιχα ότι :

***«*** *1. Με το προεδρικό διάταγμα που εκδίδεται εντός τριών (3) μηνών από τη σύσταση του ΕΤΕΑ με πρόταση του Υφυπουργού Εργασίας και Κοινωνικής Ασφάλισης, μετά από γνώμη του Δ.Σ. του ΕΤΕΑ, αναλογιστική μελέτη και γνωμοδότηση του Συμβουλίου Κοινωνικής Ασφάλισης (Σ.Κ.Α.)* ***καταρτίζεται ο Κανονισμός Ασφάλισης και Παροχών του ταμείου, με τον οποίο καθορίζονται*** *τα υπαγόμενα στην ασφάλιση πρόσωπα, οι ασφαλιστικές εισφορές και πόροι, ο χρόνος ασφάλισης, η αναγνώριση συντάξιμου χρόνου και ο τρόπος εξαγοράς του, τα δικαιούμενα σύνταξης πρόσωπα, οι προϋποθέσεις συνταξιοδότησης, η* ***έναρξη και λήξη των παροχών****, καθώς και κάθε άλλη αναγκαία ρύθμιση που αφορά τη λειτουργία του ταμείου σύμφωνα με την ισχύουσα νομοθεσία και το ν. 4046/2012 (Α’ 28).* ***Μέχρι την έκδοση του Κανονισμού αυτού εξακολουθούν να εφαρμόζονται οι καταστατικές διατάξεις*** *των εντασσόμενων ταμείων – τομέων και κλάδων, η γενικότερη νομοθεσία και ο ν. 4046/2012, όπως ισχύουν.*  ***»***

Και :

***«***  2. *Στο ΕΤΕΑ* ***μεταφέρονται όλα τα δικαιώματα*** *και οι υποχρεώσει των ασφαλισμένων και συνταξιούχων των εντασσόμενων ταμείων – τομέων και κλάδων* ***ανεξάρτητα από τη χρονική περίοδο ασφάλισής τους*.** ***»***

* Το άρθρο 84, παρ. 1 & 2 του Νόμου 4387/2016, επιβεβαιώνει τα παραπάνω, ως εξής :

***«***  1. Η παρ. 1 του άρθρου 47 του Ν. 4052/2012 (Α’ 41) αντικαθίσταται ως εξής :

 *«**1. Με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης που εκδίδεται εντός 6 μηνών από την έναρξη ισχύος των διατάξεων ου κεφαλαίου αυτού, ύστερα από γνώμη του Δ.Σ. του ΕΤΕΑΕΠ, και αναλογιστική μελέτη,* ***καταρτίζεται ο Ενιαίος Κανονισμός Ασφάλισης και Παροχών του ΕΤΕΑΕΠ, με τον οποίο καθορίζονται*** *τα υπαγόμενα στην ασφάλιση πρόσωπα, οι ασφαλιστικές εισφορές και οι πόροι, ο χρόνος ασφάλισης, η αναγνώριση συντάξιμου χρόνου και ο τρόπος εξαγοράς του, τα δικαιούμενα επικουρική σύνταξη ή εφάπαξ παροχή πρόσωπα, οι προϋποθέσεις συνταξιοδότησης ή χορήγησης εφάπαξ παροχής, ο τρόπος υπολογισμού της επικουρικής σύνταξης ή εφάπαξ παροχής, η* ***έναρξη και λήξη των παροχών****, καθώς και κάθε άλλη αναγκαία ρύθμιση που αφορά τη λειτουργία του κάθε κλάδου του ταμείου.* ***»***

Και :
  ***«*** *2. Μέχρι την έκδοση του Κανονισμού Ασφάλισης και Παροχών της προηγούμενης παραγράφου* ***εξακολουθούν να εφαρμόζονται οι καταστατικές διατάξεις των εντασσόμενων ταμείων****, τομέων, κλάδων και* ***λογαριασμών*** *και η γενικότερη νομοθεσία, εφόσον αυτές δεν αντίκεινται στις διατάξεις του παρόντος νόμου*. ***»***

**ΟΥΔΕΝΑ** Προεδρικό Διάταγμα ή Υπουργική Απόφαση, κατά τα ανωτέρω, έχει εκδοθεί μέχρι σήμερα.

Το άρθρο 17 του Κανονισμού ΕΛΕΜ, αναφερόμενο στην Απώλεια του Δικαιώματος στη λήψη Επικούρισης, ρητά ορίζει, μεταξύ άλλων, ότι :

***« Χάνουν το δικαίωμα λήψης επικούρησης οι επικουρούμενοι και οι δικαιοδόχοι επικούρησης σ’ εκείνες τις περιπτώσεις που χάνουν το δικαίωμα λήψης σύνταξης από το ΤΣΠΑΤΕ*.** ***»***

**Επισημαίνεται** ότι η διάταξη αυτή **ισχύει** **αναλλοίωτη**, μαζί με μια σειρά άλλων συναφών διατάξεων του Κανονισμού του ΕΛΕΜ, από την ***1.1.1988*** και καλύπτει όσους έχουν προσληφθεί στην ΑΤΕ μέχρι την 31.12.2004, κατ’ άρθρο 38, παρ. 1 του Ν. 3371/2005.

1. Από τις ως άνω παραταθείσες πηγές δικαίου, καθίσταται αδιστάκτως βέβαιο ότι η **διακοπή του δικαιώματος στη λήψη Επικουρικής Σύνταξης** Συνταξιούχων του ΕΛΕΜ, και **ΜΟΝΟΝ αυτών** από τους περίπου 1.250.000 συνολικά Επικουρούμενους, **είναι παράνομη**, γεγονός που έχει ως αποτέλεσμα τον αδικαιολόγητο πλουτισμό του ΕΤΕΑΕΠ, εξέλιξη η οποία τον υποχρεώνει να αποδώσει στους δικαιούχους τα **παρανόμως** παρακρατηθέντα ποσά και μάλιστα εντόκως.
2. **Επειδή**, μετά την ισχύ της διάταξης του άρθρου 8, παρ. 1 του Ν. 4578/2018, ο **αριθμός** των Συνταξιούχων του ΕΛΕΜ, που έχουν **παρανόμως** απολέσει το περιουσιακό τους δικαίωμα, κατ’ άρθρο 1 του Π.Π.Π. της ΕΣΔΑ, στη λήψη της δικαιούμενης Επικουρικής τους Σύνταξης, **είναι πλέον πεπερασμένος**,

**Επειδή**, **ΕΑΝ**, παρ’ ελπίδα, **αγνοηθεί** η νομιμότητα, η λογική και η ηθική του θέματος και δεν δοθεί άμεσα η μόνη **επιβαλλόμενη λύση**, **ΤΟΤΕ** είναι βέβαιο ότι μέχρι τέλους του έτους **θα ασκηθούν Αγωγές από χιλιάδες θιγέντες Συνταξιούχους** ή τους Κληρονόμους τους, **ΧΩΡΙΣ** να αποκλείεται και η προσφυγή στα ποινικά Δικαστήρια,

**Επειδή**, με βάση τις παραπάνω διατάξεις, η **παρανομία** αυτή θα **έπρεπε να είχε αντιμετωπισθεί στη γένεσή της, ήδη από το 2014!**

**Επειδή**, πιστεύουμε ότι ο Ελληνικός Λαός εξέλεξε τη σημερινή Κυβέρνηση **και** για την αποκατάσταση του Κράτους Δικαίου, που έχει κατάφωρα παραβιαστεί στην περίπτωση των Συνταξιούχων του ΕΛΕΜ,

**υποβάλλουμε έκκληση**

για την άμεση τακτοποίηση της εκκρεμότητας αυτής, λαμβάνοντας υπόψη τον αναγνωρισμένο από την επιστήμη και τη νομολογία **παρακολουθηματικό χαρακτήρα** των Επικουρικών Συντάξεων.

Προσβλέποντας στη θετική από μέρους σας ανταπόκριση στο ως άνω δίκαιο, βάσιμο και νόμιμο αίτημά μας, παραμένουμε στη διάθεσή σας για κάθε τυχόν πρόσθετο στοιχείο ή διευκρίνιση.

**Με Εκτίμηση**,

**ΓΙΑ ΤΟ Δ.Σ. ΤΟΥ ΣΥΛΛΟΓΟΥ ΣΥΝΤΑΞΙΟΥΧΩΝ ΑΤΕ**

 **Ο ΠΡΟΕΔΡΟΣ Ο ΓΕΝΙΚΟΣ ΓΡΑΜΜΑΤΕΑΣ**

 **ΔΗΜΗΤΡΗΣ ΜΑΡΑΝΤΟΣ ΓΙΩΡΓΟΣ ΜΑΛΑΜΗΣ**